بقات كترسم بالقلم ديالها و ساهية عقلها معرت فين غايب ماكينش في هاد العالم معرت شحال داز ديال الوقت وهي في نفس الوضعية مهزاتش راسها حتى كملات الرسمة ,,كانت عبارة عن طفلة صغيرة لابسة كسوة طويلة ,,واقفة قدام واحد القبر مادا يديها لجهتو و في داك القبر كانت يد خارجة لجهتها ,سدات كتابها و هزات راسها لفوق السماء ضمات رجليها لعندها و بركات كتحقق في القمرة و النجوم لي كانو في ديك الليلة مزوقين السماء البرد كيرجع ليها شعرها لور كيتطاير ,,كانت هي اصلا لوحة ابدع الخالق في رسمها ,,ساهية في بزااف ديال الحوايج اولهم علاقتها بكريم شنو اتكون نهايتها ,,شنو مصيرهوم ,؟هي كتبغيه و كتموت عليه,,مستعدة تخلي كلشي وتمشي معاه ,,فينما بغا ,,تعطيه روحها قلبها ,,كلشي ,,المهم يكون معاها و في جنبها ,,عينيه كيخرجوها على وعيها بنظرة منهم تنفد قاع لي بغا بحال يلا فيهوم شي سحور ولا معرت ,,لمستو (ضمات يديها)لمستو كتدوبها ,,كترفعها لواحد العالم كل مرة فين ,,مرة فوق السحاب ,,مرة وسط البحر ,,مرة كتمسك القمر ,كيسكرها بلمساتو ,,قبلاتو اه على دوق القبلات ,,متمكن منهم لواحد الدرجة كبيرة ,,يمكن ماكين تاشي حد كيتقن فن التقبيل بحالو ,,هضرتو ,كتدوخها ,,كلامه لحلو ,,من كيبوس ليها كفها ,,ولا راسها ,,من كيعنقها ,,كتحس براسها ملكات الدنيا وما فيها ,,رغم غضبو ويديه سابقينو الا وهي قابلة عليه,,قابلة عليه بكلشي فيه ,,,بغيرتو ,,بغضبو ,,بضرربو ,,,بكلشي فيه ,,بسلبياتو قبل من اجابياتو,,عارفة ان هادشي ماشي صحيح خاصها تدير علاقة مع شي حد في سنها ,,ولكن القلب ,,القلب ماكيشاورش ,,اول واحد دق ليه هو داك السادي العنيف المتطرف العصبي ,,جمال كيف كتقول ,,(هزات عينيها للسماء)شنو درتي في ؟حتى وليت متعلقة بيك لهاد الدرجة؟